Închiderea restaurantelor şi a barurilor din Bacău, anulată de instanță. Ce trebuie să facă autoritățile.
Închiderea restaurantelor şi a barurilor din Bacău, anulată de instanță. Decizia nu este definitivă, ea putând fi contestată. Procesul a fost deschis de mulţi jucători HoReCa din judeţ care s-au asociat în acest demers.
Tribunalul din Bacău a decis anularea deciziei Comitetului Judeţean pentru Situaţii de Urgenţă de a închide restaurantele şi barurile din judeţ.Decizia nu este definitivă, ea putând fi contestată.Mai mulţi jucători HoReCa din judeţ s-au asociat şi au intentat la secţia a II-a civilă şi de contencios administrativ şi fiscal un proces pentru anulare act administrativ cu caracter normativ.Judecătorii au decis anularea “art 2 alin 7 din hotărârea Comitetului Judeţean pentru Situaţii de Urgenţă Bacău, nr 44 din data de 15.10.2020. Suspendă art 2 alin 7 (…) până la soluţionarea definitivă a cauzei. Obligă pârâtul la emiterea unui alt HCJSU care să cuprindă măsuri graduale de combatere a Covid-19 pentru industria HoReCa".Decizia vine într-o perioadă în care autorităţile au luat decizia închiderii la interior a localurilor HoReCa din cele mai multe zone din ţară ca urmare a creşterii numărului de cazuri de îmbolnăviri. Măsuri similare au fost luate însă de majoritatea ţărilor europene.